- 1 Buud ɔ́ Tesaloníka
- <
- 5
- >

5
Muud nyə ampúyɛ́ jwɔ́w Cwámba mə bá zə yí
1 Bwaaŋg, í ányíŋgə́yɛ́ jɨɨ nə́ mə cíləg bɨ́ shú sâ í dʉ́gyá nə məfwála nə ija ísâ í bá sɨ̂y yí. 2 1.2-3, 10; 2.19; 3.13; 5.23; Mat 24.36; Flp 4.5; 2Te 1.7, 10; 2.1-2 wɔ́ɔ́s nda júwâl: Mat 24.43; 2Pr 3.10; Mbʉ́ 3.3; 16.15Nəcé bɨmɛ́fwó bɨ mə mpú nə́ sáŋ sáŋ nə́ jwɔ̂w mə́ Cwámba í bá zə wɔ́ɔ́s nda júwâl í dʉ zə mpwó-bulú nə́. 3 Zhe 6.14-15; Mat 24.39Buud bwə́ bá ŋgə cɨ nə́: «Hʉʉ́ʉŋ! A mâŋ mə́təla e! Kú nə tɔɔ sâ í kə́nd múúd lâm gwɔ̂w!» Í bá bə, buud bwə́ ŋgə́ lás ntɔ́, byéndí í ɔ́ wɔ́ɔ́s bwo məseegya, nə́mə́ nda mə́cɛy mə́ minʉ́ mə́ dʉ wɔ́ɔ́s múdá á bum məshɨɨga nə́. Bwə́ ábʉ́lɛ faam. 4 Ká, bwaaŋg, bɨ báá cugɛ́ yídʉ́gʉ́d* Buud bwə́ afwóyɛ́ magʉlə Yésus wá bwə́ ŋgə ŋkúŋkulə nə cʉg kú mpu shwóg kú mpu shug: bʉ́sə yídʉ́gʉ́d.. Jwɔ̂w dɔɔŋgʉ́ í ábʉ́lɛ́ wɔ́ɔ́s bɨ́ nda júwâl. 5 Rom 13.11-12; Ifz 5.8-9Bɨ báá bʉ́sə bwán ɔ́ mə́ŋkɛnya bɨ bɛ̂sh, bwán ɔ́ mwásə́. Shé cugɛ́ búúd ɔ búlú, búúd ɔ yídʉ́gʉ́. 6 Nda jɨ́ ntɔ́ nə́, shé ajə́láyɛ́ nə kə ígwə́d nda bɔ́ɔ́l búúd bwə́ ŋgə́ kə ígwə́d nə́; shé mə́ jəlá nə ji ŋkasə̂, shé dʉ cunal íyéésh íshé.
7 Nəcé nə́, buud bwə́ dʉ kə ígwə́d wá bwə́ dʉ kə ígwə́d íbulû, oŋgulɛ dʉ fudə nə məlwəg ibulû. 8 Ifz 6.11-17Shé bâŋ buud ɔ mwásə́, shé dʉ́gá cunal íyéésh í íshé. Ntɔ́, í jɨɨ nə́ shé ŋwág búgə́ nə cɛɛlí búdal íbʉd dɨ́ tâŋ nda búdʉga í íŋkwánz ózɨmbɨ bwə́ dʉ bwáád bʉd dɨ́ yí, shé ka ŋgə bwánd nə búgə́ nə́ Cwámba mə bá sá nə́ shé fáámʉg nə intʉ́gʉ́lí, bwándʉ́lə wɔɔŋgʉ́ í bə shé nda tûm íŋkwánz zɨmbɨ mə́ dʉ búdal lúúd yí. 9 1.10; 2Te 2.14Nəcé nə́, Zɛmbî nyə a shígɛ́ fɛ́ɛ́sh shé nə́ shé zə́g yida bwəma nə mpimbə jé; nyə a fɛ́ɛ́sh shé nə́ shé dʉ́gʉ́g cʉg zhɨ́ɨ́ mə Cwámba íshé Yésus-Krîst dɨ̂. 10 4.14; Rom 14.8-9Ŋgaá nə́ Yésus wɔɔŋg wə́ nyə á yə shwɨy dʉ́sʉ́? Haaw! Nyə á yə shú nə́ sə́nɔ̂ŋ sə́ cʉ́gəg, tɔɔ shé mə́ jɨ ŋkasə̂, tɔɔ shé mə́ nyiŋgə kə ígwə́d. 11 Nə́ ndɛɛ́, dʉgá sá nə́, bɔ́ɔ́l wá bɔ́ɔ́l ŋkûl mílámʉ́d, bɔ́ɔ́l sá nə́ bɔ́ɔ́l búgə́ í lálʉg, nda bɨ́ mú ŋgə bwey sá nə́.
Məcwûŋ mâ məzhúgʉ́lâ
12 1Kr 16.15-18; 1Tm 5.17Bwaaŋg, sə́ ŋgə nə́mə́ cɨ nə bɨ́ nə́, bɔɔŋg bwə́ tə́l bɨ́ shwóg bwə́ ŋgə́ wádʉga ŋgə cwîny bɨ́ cʉg krîstɛn dɨ́ wá, dʉgá ŋwa bwo nə məjilə. 13 Dʉgá yə bwo gúmə́, bɨ́ cɛɛl bwo nə fwámɛ́ cɛɛlí nəcé sɛ́y bwə́ ŋgə́ sɛ̂y yí. Cʉgəgá nə́ shɛɛ mpə́dʉ́gá nyɨ́n.
14 2Te 3.6, 11, 15Bwaaŋg, sə́ ŋgə yáág nə bɨ́ nə́ bɨ dʉ́g lás nə bɔɔŋg bwə́ acɛ́ɛ́lɛ́ sɛ̂y wá; bɨ́ sá nə́ bɔɔŋg bʉ́sə́ nə iŋkwo wá bwə́ wíínzhʉg mənyúul, nə́ bɔɔŋg bʉ́sə́ nə iləm wá məkuú mə́ tɔ́wʉ́g shí; bə́gá nə jísɔ́w, dʉ jísɔw búúd bɛ̂sh. 15 Rom 12.17; Flp 1.10Bɨ ɔ́ bɛy. Muud nda bweel mə́bɔ̂w ŋgwɔ́l mə́ sá nyə má; yidagá dʉ sɨ́ya mə́nywa mpə́dʉ́gá nyɨ́n, dʉ nə́mə́ sá búúd bɛ̂sh. 16 Flp 4.4Dʉgá bə nə məshusʉg ja jɛ̂sh, 17 5.25; Luk 18.1; Rom 12.12; Ifz 6.18; Kol 4.2dʉ jəgʉla nə Zɛmbî kú káád, 18 Ifz 5.19-20dʉ yə Zɛmbî akíba nə məfwála mɛ̂sh mâ cʉg jɨ́n. Bɨ́ buud bɨ́ bʉ́sə́ búúd ɔ *Krîst Yésus wá, isâ Zɛmbî mə jɨ́ɨ́ nə́ bɨ dʉ́g sá wə́ ínɨ.
19 Ifz 4.30Kúgá ntágʉlə nə́ Shíshim mə́ Zɛmbî bə́g kú sɛ̂y sɛ́y jé.
20 Kúgá bɛɛg mpyêny íciyá í *búúd ɔ mícúndə́ ɔ́ Zɛmbî.
21 1Kr 14.29; Ifz 5.10; 1Yn 4.1Dʉgá faas ísâ byɛ̂sh, bɨ́ dʉ bii njɨ byɔɔŋg í nywá yí.
22 Bɨ ɔ káálʉ́gə́ nə mbií məbɔ̂w wɛ̂sh wúsə nə ŋkul shweenzh bɨ́ yí.
Ibwádán nə məbə́dá
23 5.1-2; 2Kr 13.11Zɛmbî á mpwogɛ́ nyəmɛ́fwó kə́ fúb bɨ́ ikɔ́ɔ́mb byɛ̂sh; kə́ baagʉlə bɨ́ ikɔ́ɔ́mb byɛ̂sh, nə *shíshim, nə *jîm, nə nyúúl, byɛ̂sh í bág bə kú nə sá á jumʉ́g ja Cwámba íshé Yésus-Krîst mə bá nyiŋgə zə yí. 24 1Kr 1.8-9; Flp 1.6; 2Te 3.3Muud ŋgə́ jɔ̂w bɨ́ yɛ́ jɨ abúgʉ́lág; nyə wə́ mə́ bá sá sɔ́ɔ́lʉ́gʉ́ wɔɔŋg.
25 1.2-3; Rom 15.30Bwaaŋg, dʉgá jəgʉla nə Zɛmbî shú dʉ́sʉ́.
26 Rom 16.16Kúlálʉ́gá mə bwááŋg bɛ̂sh məkúlʉla mə́ buud ɔ́ Zɛmbî. 27 Kol 4.16 Mə́ jəgʉla nə bɨ́ jínə́ mə́ Cwámba dɨ̂ nə́ bɨ lɔ̧́g bwááŋg bɛ̂sh kálaad ɛ́ga. 28 Cwámba íshé Yésus-Krîst kə́ sá bɨ́ mpaam.

- 1 Buud ɔ́ Tesaloníka
- <
- 5
- >

5:2 1.2-3, 10; 2.19; 3.13; 5.23; Mat 24.36; Flp 4.5; 2Te 1.7, 10; 2.1-2 wɔ́ɔ́s nda júwâl: Mat 24.43; 2Pr 3.10; Mbʉ́ 3.3; 16.15

5:3 Zhe 6.14-15; Mat 24.39

*5:4 Buud bwə́ afwóyɛ́ magʉlə Yésus wá bwə́ ŋgə ŋkúŋkulə nə cʉg kú mpu shwóg kú mpu shug: bʉ́sə yídʉ́gʉ́d.

5:5 Rom 13.11-12; Ifz 5.8-9

5:8 Ifz 6.11-17

5:9 1.10; 2Te 2.14

5:10 4.14; Rom 14.8-9

5:12 1Kr 16.15-18; 1Tm 5.17

5:14 2Te 3.6, 11, 15

5:15 Rom 12.17; Flp 1.10

5:16 Flp 4.4

5:17 5.25; Luk 18.1; Rom 12.12; Ifz 6.18; Kol 4.2

5:18 Ifz 5.19-20

5:19 Ifz 4.30

5:21 1Kr 14.29; Ifz 5.10; 1Yn 4.1

5:23 5.1-2; 2Kr 13.11

5:24 1Kr 1.8-9; Flp 1.6; 2Te 3.3

5:25 1.2-3; Rom 15.30

5:26 Rom 16.16

5:27 Kol 4.16

© 2014 WBT