- 1 Yuánɛs
- <
- 5
- >

5
Búgə́ í ntɔ̧ mə́bwə́bʉ́lán mâ shí mishwun
1 1Pr 1.22-23Muud yɛ̂sh mə mágʉ́lə́ nə́ Yésus jɨ *Krîst yɛ́ mə́ byɛ̂l byélé á Zɛmbî. Nə́ ndɛɛ́, muud yɛ̂sh mə cɛ́ɛ́l mbyɔ̂l yɛ́ nyə é cɛɛl nə́mə́ mwán mbyɔ̂l nyə ámə byá yɛ́. 2 Shé mə́ dʉ mpu nə́ shé ŋgə cɛɛl bwán ɔ́ Zɛmbî ja jɨ́ nə́ shé ŋgə cɛɛl Zɛmbî nyəmɛ́fwó shé ŋgə́ baagʉlə məcɛ̧ɛ̧ mɛ́ yí. 3 2.5; Mbá 30.11; Mat 11.30Haaw, cɛɛlʉ́lə Zɛmbî wúsə nə́ shé mə́ bɛ̧́ mə́cɛ̧ɛ̧ mɛ́. Məcɛ̧ɛ̧ mɛ́ mə́ cúgɛ́ ntâg sâ cúŋ. 4 Yuá 16.33Nəcé muud yɛ̂sh mə́ byɛ̂l byélé á Zɛmbî yɛ́ ŋgə ntɔ̧ məbwə́bʉ́lán mâ shí mishwun. Búgə́ sə́ ŋgə́ *búgʉla Krîst wə́ ŋgə́ sá nə́ sə́ ŋgə́g nə ntɔ̧ ntɔ́. 5 4.4; Rom 8.37Zə́ jɨ́ nə ŋkul ka ntɔ̧ mə́bwə́bʉ́lán mâ shí mishwun yɛ́? Njɨ muud mə magʉlə nə́ Yésus jɨ *Mwân mə́ Zɛmbî yɛ́.
Isâ í lwó nə́ Yésus jɨ Mwân mə́ Zɛmbî yí
6 Yuá 16.13; 19.34Yésus-Krîst wə́ nyə á zə nə məjúwó nə məcií. Nyə a shígɛ́ zə njɨ nə məjúwó, nyə á zə nə məjúwó nə məcií nə́mə́. Ŋkɛ̧́ŋkɛ̧̂ Shíshim jɨ wúshinɛd nə́ jɨ́ ntɔ́ bʉ́bə́lɛ́. Ŋkɛ̧́ŋkɛ̧̂ Shíshim ŋgə bwaagʉlə ntɔ́ nəcé nyə wə́ obʉ́bə́lɛ́. 7 Yuá 5.36-37Owúshinɛd bʉ́sə ólɔ́ɔl* Míl mícilyá mí ayág mí ŋgə lás na ímpánzə́ ínɨ dɨ́ ntʉ́ga: 7 Owúshinɛd bʉ́sə ólɔ́ɔl joŋ dɨ̂: bʉ́sə́ nə́: nə Sɔ́ɔ́ŋgʉ́, nə Ciyá, nə Ŋkɛ̧́ŋkɛ̧̂ Shíshim; bɛ̂sh ólɔ́ɔl bʉ́sə sâ ŋgwûd. 8 Owúshinɛd bwə́ njúl nə́mə́ ólɔ́ɔl wa shí: nə Shíshim, nə məjúwó, nə məcií; bɛ̂sh ólɔ́ɔl bʉ́sə cʉ́ŋ.: 8 nə Shíshim, nə məjúwó, nə məcií; bɛ̂sh ólɔ́ɔl bwə́ ŋgə bwiiŋg sâ ŋgwûd. 9 Shé mə́ dʉ magʉlə bwaagʉlə́lə ówúshinɛd wâ buud bwə́ dʉ bwaagʉlə yí; yé mə́ Zɛmbî wə́ í búl bə, nəcé Zɛmbî ŋgə bwaagʉlə láŋ mə́ Mwán yé. 10 Rom 8.16; Gal 4.6Muud mə búgʉ́lá *Mwân mə́ Zɛmbî yɛ́ mə́ dʉ gwádʉga Zɛmbî ŋgə́ bwaagʉlə nyə lámʉ́d nə́ ntɔ́ jɨ bʉ́bə́lɛ́. Muud mə bə́ kú *búgʉla Zɛmbî yɛ́ mə́ ŋwa Zɛmbî nə́ mbwiiŋgyɛ ijɔ̧́ɔ̧́, nəcé a mə́ bə kú magʉlə sâ Zɛmbî ŋgə́ bwaagʉlə shú mə́ Mwân yé yí. 11 Yuá 3.16-18Bwaagʉlə́lə wɔɔŋg wɨ́ nə́əə́: «Zɛmbî nyə a mə́ yə shé cʉg á kandʉgə kandʉgə; cʉg jɔɔŋg í ŋgə zhu wə́ Mwán yé. 12 Yuá 3.36; 5.24Muud jɨ́ nə Mwân mə Zɛmbî yɛ́ jɨ nə cʉg; muud cúgɛ́ nə Mwân mə́ Zɛmbî yɛ́ cugɛ́ nə cʉg.»
Iciyá í áməzhúgʉ́lâ
13 Yuá 20.31Mə́ cilə bɨ́ isâ ínɨ, bɨ mpúg nə́ bɨ mú nə cʉg á kandʉgə kandʉgə, bɨ́ buud ŋgə́ *búgʉla jínə́ mə́ *Mwân mə́ Zɛmbî wá.
14 Yuá 15.16Shé mú nə ŋkul mílámʉ́d mísh mə́ Zɛmbî dɨ́ nə́ ja shé mə́ gwáámb nyə sâ yí, ŋgwóómbʉ́lú wɔɔŋg í ká bə́ váál á jɨ́ɨ́ yí, a gwágʉlə shé. 15 Nda shé mə́ mpú nə́ á dʉ gwágʉlə mə́jəgʉla míshé nə́, shé mə́ mpú nə́mə́ nə́ shé é bii sâ shé mə́ gwáámb nyə yí.
16 Mat 12.31; Heb 6.4-6Ŋkí muud mə dʉ́g *mínyɔŋʉ̂ yé ŋgə́ sá *sə́m, sə́m wɔɔŋgʉ́ nda bə sə́m í dʉ kə nə muud shwɨy dɨ́ yí, a jə́gʉlag nə Zɛmbî; Zɛmbî nyə é yə mínyɔŋʉ̂ yé wɔɔŋgʉ́ cʉg. Í é bə ntɔ́ njɨ shú mísə́m mí ádɛ́ kə nə buud shwɨy dɨ́ myá. Nəcé wúl sə́m í dʉ kə nə muud shwɨyʉd, mə aŋgɛ̂ nə cɨ́ nə́ muud jə́gʉlag nə Zɛmbî ja jɨ́ sə́m wɔɔŋg yí. 17 Misɔ́ɔ́lʉ́gʉ́ myâ lɨ́lɨŋgɨ̂ myɛ̂sh mísə misə́m, njɨ míl mísə́m mísə, myâŋ mí ádɛ́ kə nə muud shwɨyʉd myá.
18 3.6, 9-10 Mbʉ́wʉ́lú múúd: Yuá 17.15; 2Te 3.3Shé mə́ mpú nə́ muud yɛ̂sh mə́ byɛ̂l byélé á Zɛmbî yɛ́ nyə ádɛ́ ŋgə kə shwóg nə sálə mísə́m, njɨ Mwân mə́ Zɛmbî mə́ dʉ kyɛm mbií múúd wɔɔŋgʉ̂, Mbʉ́wʉ́lú múúd kú ná nə ŋkul mə sá nyə sâ. 19 Yuá 12.31; Gal 1.4Shé mə́ mpú nə́ shé bâŋ bɨ́ buud ɔ́ Zɛmbî, shí mishwun nyɛ̂sh nyâŋ í njúl mpə̂l mə Mbʉ́wʉ́lú múúdʉd.
20 Yuá 1.14, 18; 11.25; 17.3; 20.28Shé mə́ mpú nə́ Mwân mə́ Zɛmbî nyə a shí zə, zə wá shé fʉg mílámʉ́d nə́ shé mpúg Fwámɛ́ Zɛmbî, shé mə nada leedyá nə Fwámɛ́ Zɛmbî. Mwân yé Yésus-Krîst wə́ mə́ sá nə́ shé bə́g buud ɔ Fwámɛ́ Zɛmbî. Nyə, Yésus-Krîst jɨ Fwámɛ́ Zɛmbî, a jɨ cʉg á kandʉgə kandʉgə.
21 1Kr 10.14Yé bwán bâm, bɨ ɔ́ dʉ bɛy ózɛmbî wâ yadʉ́g!

- 1 Yuánɛs
- <
- 5
- >

5:1 1Pr 1.22-23

5:3 2.5; Mbá 30.11; Mat 11.30

5:4 Yuá 16.33

5:5 4.4; Rom 8.37

5:6 Yuá 16.13; 19.34

5:7 Yuá 5.36-37

*5:7 Míl mícilyá mí ayág mí ŋgə lás na ímpánzə́ ínɨ dɨ́ ntʉ́ga: 7 Owúshinɛd bʉ́sə ólɔ́ɔl joŋ dɨ̂: bʉ́sə́ nə́: nə Sɔ́ɔ́ŋgʉ́, nə Ciyá, nə Ŋkɛ̧́ŋkɛ̧̂ Shíshim; bɛ̂sh ólɔ́ɔl bʉ́sə sâ ŋgwûd. 8 Owúshinɛd bwə́ njúl nə́mə́ ólɔ́ɔl wa shí: nə Shíshim, nə məjúwó, nə məcií; bɛ̂sh ólɔ́ɔl bʉ́sə cʉ́ŋ.

5:10 Rom 8.16; Gal 4.6

5:11 Yuá 3.16-18

5:12 Yuá 3.36; 5.24

5:13 Yuá 20.31

5:14 Yuá 15.16

5:16 Mat 12.31; Heb 6.4-6

5:18 3.6, 9-10 Mbʉ́wʉ́lú múúd: Yuá 17.15; 2Te 3.3

5:19 Yuá 12.31; Gal 1.4

5:20 Yuá 1.14, 18; 11.25; 17.3; 20.28

5:21 1Kr 10.14

© 2014 WBT